Ioan Andone o voia pe echipa lui Adrian Mititelu în primele 6: "Are un lot cu care trebuia să fie în play-off!"
FCU Craiova nu a reușit nici în acest sezon să se califice în play-off, fiind mai aproape de retrogradare. Ioan Andone a vorbit despre echipa patronată de Adrian Mititelu.
"Fălcosul" consideră că lotul oltenilor este suficient de bun pentru a face parte din primele 6 echipe ale campionatului. Iată ce a spus despre formația pregătită în prezent de Nicolo Napoli.
"Are un lot cu care trebuia să fie în play-off!"
"Dinamo se bate cu Voluntari, FCU Craiova și Iași. Se înjumătățesc punctele, joci meciurile directe, ai șanse să scapi dacă faci jocuri bune.
FCU Craiova are un lot cu care trebuia să fie în play-off, dar au schimbat antrenorii, ideile, sunt mai multe chestii. Craiova trebuia să fie în play-off, părerea mea", a spus Ioan Andone, pentru Digi Sport.